বাংলাদেশে কম্পিউটারের ইতিহাস
ষাটের দশকে দেশে ও বিদেশে বৈজ্ঞানিক গবেষণাসহ ব্যাংক-বীমা ও ব্যবসা-বাণিজ্যে দ্রুত প্রসার ঘটতে শুরু করে; এবং এজন্য রুটিন হিসাবের পরিমাণ যেমন বৃদ্ধি পায় তেমনি প্রয়োজন হয়ে পড়ে হিসাবে দ্রুততা আনয়নের। বড় বড় অনেক প্রতিষ্ঠানে হাতে-কলমে হিসাব পরিচালনা প্রায় অসম্ভব হয়ে ওঠে। এসময় দেশের কয়েকটি বৃহৎ প্রতিষ্ঠান ব্যয়বহুল মেইনফ্রেম কম্পিউটার স্থাপন করে। ষাটের দশকের শেষ দিকে তদানীন্তন হাবিব ব্যাংক IBM 1401 কম্পিউটার এবং ইউনাইটেড ব্যাংক IBM 1901 কম্পিউটার স্থাপন করে। প্রধানত ব্যাংকের যাবতীয় হিসাব-নিকাশের জন্য ব্যবহূত এসব কম্পিউটার ছিল তৃতীয় প্রজন্মের মেইনফ্রেম ধরনের।
ইউনিভাক ১
ইউনিভাক ১ (ইউনিভার্সাল অটোমেটিক কম্পিউটার ১) হলো প্রথম কম্পিউটার যা বাজারজাত করার উদ্দেশ্যে উৎপাদন করা হয় যুক্তরাষ্ট্রে। জে. প্রিস্পার ইকার্ট এবং জন মাচলে এর নকশা করেন। এর নকশা করার কাজ শুরু হয় ইকার্ট-মাচলে কম্পিউটার করপোরেশন-এ, আর শেষ হয় রেমিংটন রেন্ড কোম্পানী যখন ইকার্ট-মাচলে অধিগ্রহণ করে, তখন। প্রথম ইউনিভাক পাঠানো হয় যুক্তরাষ্ট্রের পরিসংখ্যান ব্যুরোতে (United States Census Bureau) ৩১ মার্চ, ১৯৫১ খ্রিস্টাব্দে।